
ДОГОВОР № 39

Днес, 19.06.2020 г. в с. Звездец, община Малко Търново, между подписаните:
1. Териториално поделение Държавно горско стопанство ЗВЕЗДЕЦ“ към „ЮИДП”ДП-Сливен, със седалище и адрес на управление: с. Звездец,  ул.”Петрова нива „ № 7, област Бургаска, с БУЛСТАТ 2016176540115, представлявано от Директора инж. Атанас Спасов и Гинка Панайотова– гл.счетоводител, наричано по-долу за краткост ВЪЗЛОЖИТЕЛ,от една страна и
2. „ПАНДА ЕКСПЕРТ“ ООД,  със седалище и адрес на управление: гр.София, 1233, район р-н Сердика, ж.к. Банишора, Враня №57-59, бл.1, вх.1, ет.1, ап.1, ЕИК 131298528, с адрес за кореспонденция: гр.Варна, ул.“Русе“№33, тел.:052/605860 ,Електронна поща: elitsa.popova@office1.bg представлявано от Марио Чавдаров Димитров – управител, наричан по-долу за краткост ИЗПЪЛНИТЕЛ от друга страна, 
на основание чл. 194, ал. 1 от Закона за обществените поръчки (ЗОП), като се взеха предвид резултатите от протокола от работа на комисията, назначена със Заповед № РД-10-95/01.06.2020 г. на Директора на ТП „ДГС Звездец”, утвърден от същия и всички предложения от приложената оферта на участника, въз основа на които е определен за Изпълнител, се сключи този договор („Договора/Договорът“) за следното:
I. ПРЕДМЕТ НА ДОГОВОРА
Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да доставя хигиенни материали, почистващи препарати и пособия („артикули/артикулите“)за нуждите на ТП „ДГС Звездец“, съгласно клаузите на настоящия договор, Техническата спецификация на ВЪЗЛОЖИТЕЛЯ и Техническото предложение и Ценово предложение на ИЗПЪЛНИТЕЛЯ, представляващи неразделна част от договора.
Чл. 2. (1) Конкретните количества от съответните артикули ще се определят в заявка към ИЗПЪЛНИТЕЛЯ, с оглед конкретните нужди на ВЪЗЛОЖИТЕЛЯ.
(2) Доставките се извършват след писмена заявка на ВЪЗЛОЖИТЕЛЯ. ВЪЗЛОЖИТЕЛЯТ подава заявката до ИЗПЪЛНИТЕЛЯ чрез главния счетоводител, а в отсъствието му чрез счетоводителя.
(3) ВЪЗЛОЖИТЕЛЯТ е задължен да приеме и заплати само количествата и видовете, които е заявил и които са доставени при условията на настоящия Договор.
(4) Видовете артикули по ал. 1 са прогнозни и ориентировъчни, като в тях може да настъпи промяна по преценка на и в зависимост от нуждите на Възложителя, но не го обвързват с тяхното пълно усвояване.

II. СРОК И МЯСТО ЗА ИЗПЪЛНЕНИЕ НА ДОГОВОРА
Чл. 3. (1) Договорът влиза в сила от датата на подписване и е със срок на действие 12 (дванадесет) месеца или до изчерпване на предвидения финансов ресурс описан в чл.4(1).
(2) ИЗПЪЛНИТЕЛЯТ извършва всяка конкретна доставка в срок до 3 (три) дни след получаването на конкретна заявка от ВЪЗЛОЖИТЕЛЯ по чл. 2. 
(3) Място на извършване на доставките е в административната сграда на ТП „ДГС Звездец“ в с. Звездец, ул. „Петрова нива“ № 7, община Малко Търново, област Бургас.
          
III. ЦЕНА И НАЧИН НА ПЛАЩАНЕ
Чл. 4. (1) Общата стойност на Договора е до 1 500,00(хиляда и петстотин) лева без ДДС, и 1 800,00 (хиляда и осемстотин) лева с ДДС. 
(2) Единичните цени, посочени в Ценовото предложение на ИЗПЪЛНИТЕЛЯ, остават непроменени за срока на действие на Договора.
(3) ВЪЗЛОЖИТЕЛЯТ заплаща на ИЗПЪЛНИТЕЛЯ цена на доставените артикули по количество и видове, определена на база единичните цени, посочени в Ценовото предложение на ИЗПЪЛНИТЕЛЯ, представляващо неразделна част от настоящия Договор.
(4) В единичните цени са включени всички разходи на ИЗПЪЛНИТЕЛЯ за изпълнение предмета на настоящия Договор, включително и транспортните разходи по доставянето на артикулите на адреса на ВЪЗЛОЖИТЕЛЯ, посочен в чл. 3, ал. 3.
Чл. 5. (1) Плащанията по настоящия договор за всяка приета доставка ще се извършват по банков път, в лева, в срок от 15 (петнадесет) работни дни, след представяне на издадена оригинална фактура и подписан приемо-предавателен протокол за доставката на заявените артикули. 
(2) Сумите ще се превеждат по посочената от ИЗПЪЛНИТЕЛЯ банкова сметка № BG78RZBB91551064730614, банков код RZBBBGSF при банка: Райфайзенбанк АД 
(3) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени на банковата му сметка в срок до 5 (пет) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията по посочената в ал. 2 банкова сметка са надлежно извършени.
(4) Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на чл. 6, ал. 11.

IV. УСЛОВИЯ НА ДОСТАВКАТА. ПРЕДАВАНЕ И ПРИЕМАНЕ
Чл. 6. (1) Всяка доставка следва да се осъществява в срока по чл. 3, ал. 2, в работно време на адреса, посочен в чл. 3, ал. 3.  
(2) ИЗПЪЛНИТЕЛЯТ уведомява ВЪЗЛОЖИТЕЛЯ предварително и своевременно за точната дата и предполагаемото време в рамките на работното време на администрацията за планираното пристигане на доставката на адреса.
(3) Доставянето на артикулите е на риск на ИЗПЪЛНИТЕЛЯ. Собствеността и риска от случайно повреждане или погиване на артикулите, предмет на доставка, преминават от ИЗПЪЛНИТЕЛЯ върху ВЪЗЛОЖИТЕЛЯ от датата на приемането им, вписана в приемо-предавателния протокол по ал. 9.
(4) ВЪЗЛОЖИТЕЛЯТ чрез главния счетоводител, а в отсъствието му чрез счетоводителя, извършва оглед и проверка на доставените артикули за съответствието на доставката с изискванията на настоящия Договор и съответствието на артикулите с Техническото предложение на ИЗПЪЛНИТЕЛЯ, Техническата спецификация на ВЪЗЛОЖИТЕЛЯ, както и с направената заявка. 
(5) ВЪЗЛОЖИТЕЛЯТ има право на рекламации в случай че при извършването на огледа и проверката по ал. 4 констатира частично или цялостно явно несъответствие на:
1. доставените артикули със заявеното количество и/или със заявения, съответно договорен вид и/или
2. доставените артикули с Техническото предложение на ИЗПЪЛНИТЕЛЯ и/или с Техническата спецификация на ВЪЗЛОЖИТЕЛЯ и/или
3. други недостатъци (дефекти) или нередовности.
(6) В случаите по ал. 5 между страните се подписва констативен протокол, в който се описват констатираните недостатъци и/или липси и/или несъответствия и/или нередовности. Протоколът се съставя и подписва от страните в 2 (два) оригинални екземпляра. Главният счетоводител, а в отсъствието му счетоводителят подписва за ВЪЗЛОЖИТЕЛЯ съответния констативен протокол.
(7) В случаите по ал. 6 ИЗПЪЛНИТЕЛЯТ е длъжен за своя сметка да замени несъответстващите артикули с нови и/или да достави липсващото количество и/или да достави артикули, съответстващи с оферираното и/или да отстрани други установени нередовности в срок до 5 (пет) работни дни, от датата на подписване на констативния протокол по ал. 6.  
(8) По отношение на доставените по реда на ал. 7 артикули се прилагат правилата на ал. 1-7.
(9) В случай че ВЪЗЛОЖИТЕЛЯТ няма възражения по артикулите, доставени по реда на ал. 1, съответно по артикулите, доставени по реда на ал. 7, между страните се подписва приемо–предавателен протокол. Протоколите се съставят и подписват от страните в 2 (два) оригинални екземпляра. Главният счетоводител, а в отсъствието му счетоводителят подписва за ВЪЗЛОЖИТЕЛЯ съответния приемо-предавателен протокол. 
(10) ВЪЗЛОЖИТЕЛЯТ не носи отговорност за погиване на доставени количества, надвишаващи заявените, като същите не се приемат от ВЪЗЛОЖИТЕЛЯ и се връщат на ИЗПЪЛНИТЕЛЯ за негова сметка.
(11) Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя или упълномощени от тях представители.

V. ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл. 7. (1) ВЪЗЛОЖИТЕЛЯТ има право да:
1. изисква от ИЗПЪЛНИТЕЛЯ да изпълнява доставките качествено, в срок, без отклонения от договорените изисквания и без недостатъци;
2. изисква от ИЗПЪЛНИТЕЛЯ по всяко време информация относно подготовката, хода и организацията по изпълнението на доставките, предмет на Договора,  както и относно изпълнението на другите задължения на ИЗПЪЛНИТЕЛЯ по настоящия Договор; 
3. изисква от ИЗПЪЛНИТЕЛЯ по всяко време за срока на Договора да представи санитарни разрешителни за безвредност на артикулите,  предмет на доставка по настоящия Договор; 
4. извършва проверка във всеки момент от изпълнението на договора относно качество, количества и др., без с това да пречи на оперативната дейност на ИЗПЪЛНИТЕЛЯ;
5. възлага конкретно количество за всеки от артикулите, както и да не възлага доставката на даден артикул;
6. при необходимост на допълнителни доставки на артикули, не посочени и не включени към Техническата спецификация, респективно към Техническото предложение и Ценовото предложение, запазва правото да изиска тяхната доставка от ИЗПЪЛНИТЕЛЯ. Доставката ще се заплаща по обичайните цени, на които се предлагат от ИЗПЪЛНИТЕЛЯ в търговската мрежа, стига да не бъде надвишена прогнозната стойност на поръчката – 1500,00 лева без ДДС;
7. прави рекламации при условията на Договора;
8. изисква от ИЗПЪЛНИТЕЛЯ да сключи договор/и за подизпълнение с посочения/ите в офертата му подизпълнител/и, както и да му представи копие/я на същия/те;
(2) Когато ИЗПЪЛНИТЕЛЯТ не спази изискванията за доставката, ВЪЗЛОЖИТЕЛЯТ има право да откаже приемането на артикулите и заплащането на цялото възнаграждение по съответната доставка, докато ИЗПЪЛНИТЕЛЯТ не изпълни своите задължения.
(3) ВЪЗЛОЖИТЕЛЯТ не носи отговорност за виновни действия или бездействия на ИЗПЪЛНИТЕЛЯ, в резултат на които е възникнала загуба или нанесена вреда на артикулите, вследствие изпълнение предмета на договора.
Чл. 8. ВЪЗЛОЖИТЕЛЯТ е длъжен да:
1. оказва необходимото и възможно съдействие и предоставя информация и/или документи на ИЗПЪЛНИТЕЛЯ, необходими за изпълнение на задълженията му, произтичащи от Договора; 
2. уведомява ИЗПЪЛНИТЕЛЯ за всички настъпили промени, които касаят изпълнението на Договора;
3. приеме съответната доставка на артикулите по реда на настоящия Договор, ако тя отговаря на договорените изисквания;
4. при качествено и в срок изпълнение да заплати на ИЗПЪЛНИТЕЛЯ доставените му и приети по реда на Договора артикули;
5. да осигури възможност за приемане на доставките в работно време.

VI. ПРАВА И ЗАДЪЛЖЕНИЯ НА ИЗПЪЛНИТЕЛЯ
Чл. 9. ИЗПЪЛНИТЕЛЯТ има право:
1. да иска от ВЪЗЛОЖИТЕЛЯ необходимото съдействие, включително предоставяне на нужната информация и/или документи за осъществяване на задълженията си по Договора;
2. да иска от ВЪЗЛОЖИТЕЛЯ приемане на доставката, когато тя отговаря на изискванията, посочени в настоящия Договор и приложенията към него;  
3. при пълно, качествено и навременно изпълнение на задълженията си да получи уговореното възнаграждение при условията и в сроковете, посочени в настоящия Договор.
Чл. 10. (1) ИЗПЪЛНИТЕЛЯТ е длъжен да:
1. изпълни поръчката, предмет на настоящия Договор, в срок и качествено, в съответствие с изискванията на настоящия Договор, приложенията към него и съответната заявка на ВЪЗЛОЖИТЕЛЯ;
2. приема и урежда по реда на настоящия Договор предявените от ВЪЗЛОЖИТЕЛЯ рекламации;
3. информира текущо ВЪЗЛОЖИТЕЛЯ за хода на изпълнението на настоящия договор и да го уведомява за всяко възникнало събитие, което би довело до забава и/или неизпълнение на задължение по договора и да предложи мерки за неговото преодоляване; 
4. предоставя, след поискване от страна на ВЪЗЛОЖИТЕЛЯ, информация относно подготовката, хода и организацията по изпълнението на доставките, предмет на Договора, както и относно изпълнението на другите си задължения по настоящия Договор;
5. предоставя, след поискване от страна на ВЪЗЛОЖИТЕЛЯ, необходимите санитарни разрешителни за безвредност на артикулите, предмет на доставка по настоящия Договор;
6. да не препятства ВЪЗЛОЖИТЕЛЯ при осъществяването на проверки/контрол по изпълнението на договорните задължения на ИЗПЪЛНИТЕЛЯ;
7. заменя за своя сметка, дефектните и/или некачествени артикули с нови при условията и в сроковете, посочени в настоящия Договор. 
(2) ИЗПЪЛНИТЕЛЯТ се задължава да изпълнява в договорения срок заявките на ВЪЗЛОЖИТЕЛЯ. При невъзможност за доставяне на определените артикули и/или количества по получената заявка, незабавно писмено да уведоми ВЪЗЛОЖИТЕЛЯ за отказа за доставка, като посочи причините и приложи доказателства за това.
(3) ИЗПЪЛНИТЕЛЯТ се задължава в срок до 24 (двадесет и четири) часа от получено уведомление за несъответствие на артикулите със заявените, да предостави такива, които да отговарят на изискванията по договора.

VII. НЕУСТОЙКИ
Чл. 11. (1) Ако ИЗПЪЛНИТЕЛЯТ не изпълни възложена заявка или част от нея, или изискванията за нея съгласно договора, същият дължи на ВЪЗЛОЖИТЕЛЯ неустойка в размер на 20 % от стойността на неизпълнената доставка с ДДС.
(2) При забава на доставката, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 1 % от стойността на дължимата доставка с ДДС за всеки просрочен ден, но не повече от 5 % от стойността на договора с  ДДС.
Чл. 12. Изплащането на неустойката не лишава изправната страна от правото да търси реално изпълнение и обезщетение за претърпени вреди и пропуснати ползи.

VІІІ. ПОДИЗПЪЛНИТЕЛИ 
Чл. 13. (1) За извършване на дейностите по Договора, ИЗПЪЛНИТЕЛЯТ има право да ползва само подизпълнителите, посочени от него в офертата, въз основа на която е избран за ИЗПЪЛНИТЕЛ.
(2) Процентното участие на подизпълнителите за изпълнение на Договора не може да бъде различно от посоченото в офертата на ИЗПЪЛНИТЕЛЯ.
(3) Замяна или включване на подизпълнител по време на изпълнение на настоящия Договор се допуска по изключение, когато възникне необходимост, ако са изпълнени условията на чл. 66, ал. 11 от ЗОП.
(4) Независимо от използването на подизпълнители, отговорността за изпълнение на настоящия Договор е на ИЗПЪЛНИТЕЛЯ. 
Чл. 14. При сключването на договора/ите с подизпълнителя/ите, офериран/и в офертата на ИЗПЪЛНИТЕЛЯ, последният е длъжен да създаде условия и гаранции, че: 
1. приложимите клаузи на Договора са задължителни за изпълнение от подизпълнителя/ите;
2. действията на подизпълнителя/ите няма да доведат пряко или косвено до неизпълнение на Договора;
3. при осъществяване на контролните си функции по договора ВЪЗЛОЖИТЕЛЯТ ще може безпрепятствено да извършва проверка на дейността и документацията на подизпълнителя/ите.

ІХ. ПРЕКРАТЯВАНЕ НА ДОГОВОРА
Чл. 15. (1) Настоящият договор се прекратява:
1. с изтичане на срока по чл. 3, ал. 1 или с достигане на стойността по договора по чл. 4, ал. 1;
2. по взаимно съгласие между страните, изразено в писмена форма;
3. при виновно неизпълнение на задълженията на една от страните по договора – с 10-дневно писмено предизвестие от изправната до неизправната страна;
4. при констатирани нередности - с изпращане на 10-дневно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;
5. при настъпване на невиновна невъзможност за изпълнение, непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 10 дни.
6. При прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено. 
(2)  ВЪЗЛОЖИТЕЛЯТ може да прекрати договора едностранно с 30 (тридесет) дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършената от страна на ИЗПЪЛНИТЕЛЯ и приета от ВЪЗЛОЖИТЕЛЯ част от договора.
(3) ВЪЗЛОЖИТЕЛЯТ може да прекрати договора без предизвестие:
1. при системно (3 или повече пъти) забавяне с повече от 5 дни на извършването на доставки от страна на ИЗПЪЛНИТЕЛЯ; 
2. при системен отказ (3 или повече пъти) на ИЗПЪЛНИТЕЛЯ да изпълни цялата направена заявка, без посочени причини и доказателства за това обстоятелство;  
3. когато ИЗПЪЛНИТЕЛЯТ бъде обявен в несъстоятелност или когато е в производство по несъстоятелност или ликвидация.
(4) ВЪЗЛОЖИТЕЛЯТ прекратява Договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.
(5) Договорът се прекратява без предизвестие когато ИЗПЪЛНИТЕЛЯТ използва подизпълнител, без да е декларирал това в офертата си или смени декларирания в офертата си подизпълнител/подизпълнители и/или включи подизпълнител по време на изпълнение на договора без да са налице обстоятелствата по чл. 66, ал. 11 от ЗОП.
(6)  Във всички случаи на прекратяване на Договора, освен при прекратяване на юридическо лице – Страна по Договора без правоприемство:
1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване доставка и размера на евентуално дължимите плащания; и
2. ИЗПЪЛНИТЕЛЯТ се задължава:
а) да преустанови предоставянето на доставките, с изключение на такива, каквито може да бъдат необходими и поискани от ВЪЗЛОЖИТЕЛЯ;
б) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.
(7) При предсрочно прекратяване на Договора ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред доставки.
X. ЗАКЛЮЧИТЕЛНИ РАЗПОРЕДБИ
Чл. 16. (1) Изменение на сключен договор за обществена поръчка се допуска по изключение, при условията на чл. 116 от Закона за обществените поръчки.
(2) ИЗПЪЛНИТЕЛЯТ няма право да прехвърля своите права или задължения по настоящия Договор на трети лица, освен в случаите, предвидени в ЗОП. 
Чл. 17. (1) Всички съобщения, уведомления, предизвестия, нареждания и др., свързани с изпълнението на този Договор и разменяни между ВЪЗЛОЖИТЕЛЯ и ИЗПЪЛНИТЕЛЯ са валидни, когато са изпратени по електронна поща или по пощата с обратна разписка или предадени чрез куриер или получени на ръка срещу подпис на приемащата страна.
(2) За валидни между страните се считат следните данни:
на Изпълнителя:
адрес:…гр.Варна, ул.“РУСЕ“ №33,  телефон: 0898/696559
факс: 052/605860 e-mail: elitsa.popova@office1.bg
на Възложителя:
адрес: с. Звездец, ул. „Петрова нива“ № 7, община Малко Търново, област Бургас
телефон: 0882 871549- Гинка Панайотова – гл.счетоводител;   e-mail: dgszvezdets@uidp-sliven.com 
(3) Страните се задължават да се информират взаимно за всяка промяна на правния си статут, седалище, адрес на управление, адрес за кореспонденция, телефон/и, електронен/ни адрес/и, лицето/а, което/които ги представлява/т.
(4) Когато някоя от страните е променила данните по ал. 2, без да уведоми за това другата страна, съобщенията ще се считат за връчени и когато са направени на стария адрес.
(5) При неуведомяване или несвоевременно уведомяване за промяна на адрес, кореспонденцията, изпратена на адреса/те, посочен/и в настоящия Договор, се счита за валидно изпратена и получена от другата страна.
Чл. 18. (1) Всички спорове, породени от този Договор или отнасящи се до него, ще бъдат  разрешавани първо по извънсъдебен ред чрез преговори между двете страни, като в случай на спор, всяка страна може да изпрати на другата на посочените адреси за кореспонденция покана за преговори с посочване на дата, час и място за провеждането им.
 (2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат  отнасяни за разглеждане и решаване от компетентния съд на Република България по реда на ГПК. 
Чл. 19. (1) За всички неуредени в този Договор въпроси се прилага действащото българско законодателство.
(2) Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.
Неразделна част от настоящия Договор са следните приложения:
1.	Приложение № 1 – Техническа спецификация на Възложителя;
2.	Приложение № 2 – Техническо предложение на Изпълнителя;
3.	Приложение № 3 - Ценово предложение на Изпълнителя.
Настоящият Договор се подписа в 3 (три) еднообразни екземпляра – един за Възложителя и един за Изпълнителя.
ВЪЗЛОЖИТЕЛ:                                                              ИЗПЪЛНИТЕЛ:
______(п)_________                                                       ________(п)___________
инж. Атанас Спасов – директор	    	  Марио Чавдаров Димитров
[bookmark: _GoBack]_____(п)__________
Гинка Панайотова- гл. счетоводител
